ΓΡΑΠΤΗ ΕΡΩΤΗΣΗ E-3701/01

υποβολή: Jonas Sjstedt (GUE/NGL) προς την Επιτροπή

(17 Ιανουαρίου 2002)

Θέμα: Ανανέωση της συμφωνίας συνεργασίας μεταξύ της ΕΕ και του Πακιστάν

Κατά τα τέλη του Οκτωβρίου 2001 ο Γερμανός καγκελάριος Schrder επισκέφθηκε το Πακιστάν. Υποσχέθηκε τότε ότι η συμφωνία συνεργασίας με το Πακιστάν θα επανενεργοποιηθεί (καθότι ανεστάλη όταν ο κ. Musharraf ανέλαβε την εξουσία στον Πακιστάν). Σύμφωνα με μια πρόταση το Πακιστάν θα αρχίσει από τώρα να εξάγει κλωστοϋφαντουργικά προϊόντα προς την ΕΕ, χωρίς ποσοστώσεις.

Μπορεί η Επιτροπή να παράσχει πληροφορίες σχετικά με την σημερινή κατάσταση όσον αφορά τη συμφωνία συνεργασίας με το Πακιστάν και να διευκρινίσει ποιές τροποποιήσεις πρόκειται να πραγματοποιηθούν όσον αφορά το εμπόριο μεταξύ της Ένωσης και του Πακιστάν·

Απάντηση του κ. Lamy εξ ονόματος της Επιτροπής

(15 Φεβρουαρίου 2002)

Στις 24 Νοεμβρίου 2001 ο Πρόεδρος Μουσάραφ, ο Πρωθυπουργός κ. Verhofstadt και ο Πρόεδρος της Επιτροπήςπέγραψαν στο Ισλαμαμπάντ Συμφωνία Συνεργασίας Τρίτης Γενιάς μεταξύ της Κοινότητας και της Ισλαμικής Δημοκρατίας του Πακιστάν. Η νέα συμφωνία διευρύνει σημαντικά το πεδίο συνεργασίας μεταξύ των δύο μερών, όχι μόνο στους παραδοσιακούς τομείς της εμπορικής, οικονομικής και αναπτυξιακής συνεργασίας, αλλά και σε νέους σημαντικούς τομείς, όπως το περιβάλλον, η βιομηχανία και οιπηρεσίες, η επιστήμη και η τεχνολογία, η περιφερειακή συνεργασία, καθώς και τα ναρκωτικά και η νομιμοποίηση εσόδων από παράνομες δραστηριότητες. Η συμφωνία δεν συνδέεται με χρηματοδοτικό πρωτόκολλο.

Θα χρειαστούν ακόμα μερικές εβδομάδες μέχρι να αρχίσει να ισχύει η συμφωνία, δεδομένου ότι τα δύο μέρη πρέπει να ολοκληρώσουν τις αναγκαίες διαδικασίες. Δενπάρχει άμεση σχέση μεταξύ τηςπογραφής της συμφωνίας και των εμπορικών μέτρων στα οποία αναφέρεται το Αξιότιμο Μέλος του Κοινοβουλίου. Τα μέτρα αυτά είχαν προταθεί από την Επιτροπή και εγκριθεί από το Συμβούλιο για την αντιμετώπιση της κρίσης στην περιοχή γύρω από το Αφγανιστάν.

Η ανάγκη παροχής βοήθειας στο Πακιστάν συζητήθηκε στο Συμβούλιο Γενικών Υποθέσεων της 8ης Οκτωβρίου 2001. Κατόπιν αυτού η Επιτροπή πρότεινε αμέσως τη λήψη εμπορικών μέτρων σε δύο επίπεδα: σε επίπεδο δασμών [μηδενικός δασμός για τα είδη ένδυσης, με προσθήκη του Πακιστάν στον κατάλογο των χωρών που επωφελούνται από το ειδικό καθεστώς για τα ναρκωτικά στο πλαίσιο των ΓΔΠ (γενικευμένων δασμολογικών προτιμήσεων) από 1ης Ιανουαρίου 2002] και σε επίπεδο ποσοστώσεων [αύξηση 15 % στο πλαίσιο της διμερούς συμφωνίας που μονογραφήθηκε στις 15 Οκτωβρίου 2001].

Το ειδικό καθεστώς για τα ναρκωτικά παρέχει αδασμολόγητη πρόσβαση για όλα τα βιομηχανικά προϊόντα που περιλαμβάνονται στο γενικό καθεστώς ΓΔΠ(1) και για πολλά γεωργικά προϊόντα, ορισμένα εκ των οποίων δεν περιλαμβάνονται στο γενικό καθεστώς. Ωστόσο, η προτιμησιακή μεταχείριση δεν εφαρμόζεται σε τομείς πουπόκεινται σε μηχανισμό διαβάθμισης. Όσον αφορά το Πακιστάν, οι τομείς πουπόκεινται σε διαβάθμιση είναι ο τομέας του δέρματος και των κλωστοϋφαντουργικών προϊόντων, αλλά όχι και ο τομέας των ειδών ένδυσης.

Βάσει της συμφωνίας(2), η Κοινότητα αύξησε κατά 15 % όλες τις ποσοστώσεις του Πακιστάν για το 2001. Μετά την αύξηση αυτή τα επίπεδα ποσοστώσεων για τα έτη από 2002 έως 2004 θαπολογίζονται με βάση το νέο επίπεδο του 2001. Στις 17 Δεκεμβρίου 2001 το Πακιστάν, από την πλευρά του, παγιοποίησε τους δασμούς του για τα κλωστοϋφαντουργικά προϊόντα και είδη ένδυσης στον Παγκόσμιο Οργανισμό Εμπορίου (ΠΟΕ), σε επίπεδο 10 εκατοστιαίες μονάδες χαμηλότερο σε σχέση με τους δασμούς που εφαρμόζονταν στις αρχές του 2001, δηλαδή όταν άρχισαν οι διαπραγματεύσεις. Επίσης, δεσμεύθηκε ότι δεν θα εφαρμόσει μη δασμολογικούς φραγμούς.

(1) Κανονισμός (ΕΚ) αριθ. 2501/2001 του Συμβουλίου, της 10ης Δεκεμβρίου 2001, για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2002 έως τις 31 Δεκεμβρίου 2004, ΕΕ L 346 της 31.12.2001.

(2) Απόφαση 2001/935/ΕΚ του Συμβουλίου, της 17ης Δεκεμβρίου 2001, για τηνπογραφή, εξ ονόματος της Κοινότητας, και την προσωρινή εφαρμογή συμφωνίαςπό τη μορφή μνημονίου συμφωνίας μεταξύ της Ευρωπαϊκής Κοινότητας και της Ισλαμικής Δημοκρατίας του Πακιστάν σχετικά με μεταβατικούς διακανονισμούς στον τομέα πρόσβασης στην αγορά κλωστοϋφαντουργικών προϊόντων και ειδών ένδυσης, ΕΕ L 345 της 29.12.2001.